
	PARLAMENTUL ROMÂNIEI

   CAMERA DEPUTAŢILOR

Comisia pentru agricultură, silvicultură, 
industrie alimentară şi servicii  specifice
	                                                        Bucureşti,09.11.2006

                                                        Nr.24/625


RAPORT

asupra proiectului de Lege pentru aprobarea Ordonanţei Guvernului nr.45/2006 privind 
acordarea unor facilităţi financiare producătorilor agricoli care deţin suprafeţe de pajişti în zona montană
În conformitate cu prevederile art. 95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu proiectul de Lege pentru aprobarea Ordonanţei Guvernului nr.45/2006 privind acordarea unor facilităţi financiare producătorilor agricoli care deţin suprafeţe de pajişti în zona montană, transmis cu adresa nr.PL.X 768 din 23 octombrie 2006 şi înregistrat sub nr.24/577/24.10.2006. 

Ordonanţa are ca obiect de reglementare acordarea unor facilităţi producătorilor agricoli care deţin suprafeţe de pajişti în zona montană, în limita sumei de 50 000 mii lei, de la bugetul de stat, prin bugetul Ministerul Agriculturii, Pădurilor şi Dezvoltării Rurale.
 La întocmirea raportului, Comisia a avut în vedere avizul favorabil al Consiliului Legislativ şi avizul favorabil al Comisiei pentru administraţie publică, amenajarea teritoriului şi echilibru ecologic.

 Proiectul de Lege pentru aprobarea Ordonanţei Guvernului nr.45/2006 privind acordarea unor facilităţi financiare producătorilor agricoli care deţin suprafeţe de pajişti în zona montană face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului de lege a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul István Töke, secretar de stat în cadrul Ministerului Agriculturii, Pădurilor şi Dezvoltării Rurale.

La lucrările comisiei au fost prezenţi 25 de deputaţi, din totalul de 25 membri ai comisiei.

Raportul Comisiei a fost adoptat  cu majoritate, înregistrându-se 16 voturi pentru şi 9 voturi împotrivă,  în şedinţa din 7 octombrie 2006.

Proiectul de Lege pentru aprobarea Ordonanţei Guvernului nr.45/2006 privind acordarea unor facilităţi financiare producătorilor agricoli care deţin suprafeţe de pajişti în zona montană  a fost adoptat de Senat în şedinţa din                     18 octombrie 2006.

Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări a proiectului de Lege pentru aprobarea Ordonanţei Guvernului nr.45/2006 privind acordarea unor facilităţi financiare producătorilor agricoli care deţin suprafeţe de pajişti în zona montană.
I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text ordonanţă

	Text Senat
	Text propus de Comisie

(autorul amendamentului)
	Motivarea amendamentelor propuse

	0
	1
	2
	3
	4

	1.
	
	Titlul legii

LEGE

pentru aprobarea Ordonanţei Guvernului nr.45/2006 privind acordarea unor facilităţi financiare producătorilor agricoli care deţin suprafeţe de pajişti în zona montană
	Nemodificat

	

	2.
	
	ARTICOL UNIC.- Se aprobă Ordonanţa Guvernului nr.45 din 16 august 2006 privind acordarea unor facilităţi financiare producătorilor agricoli care deţin suprafeţe de pajişti în zona montană, adoptată în temeiul art.1 pct.III.poz.2 din Legea nr.288/2006 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.725 din 24 august 2006, cu următoarele modificări şi completări:
	Nemodificat
	

	3.
	Titlul ordonanţei
ORDONANŢĂ

privind acordarea unor facilităţi financiare producătorilor agricoli care deţin suprafeţe de pajişti în zona montană
	Nemodificat
	Nemodificat
	 

	4.
	Art.1. – (1) Producătorii agricoli din zona montană care deţin suprafeţe de pajişti beneficiază, în anul 2006, de sprijin direct al statului, denumit în continuare sprijin direct, de la bugetul de stat, prin bugetul Ministerul Agriculturii, Pădurilor şi Dezvoltării Rurale, în limita sumei de 50.000 mii lei, în cadrul programului „Dezvoltarea durabilă a sectorului vegetal, a sectorului zootehnic şi piscicol, precum şi alte programe pe care Ministerul Agriculturii, Pădurilor şi Dezvoltării Rurale trebuie să le pună în aplicare”.
(2) Beneficiarii sprijinului direct sunt persoane fizice, persoane juridice, asociaţii ale crescătorilor de bovine, ovine şi caprine sau asociaţii composesorale, constituite conform legislaţiei în vigoare, care deţin în proprietate/arendă/concesiune suprafeţe de pajişti în zona montană, în vederea asigurării bazei furajere pentru animalele din speciile bovine, ovine şi caprine.
(3) Sprijinul direct se acordă producătorilor agricoli prevăzuţi la alin.(2) sub formă de bonuri valorice, al căror model este prevăzut în anexa nr.1, care se utilizează pentru achiziţionarea de seminţe certificate de leguminoase şi graminee perene în amestec, cu excepţia seminţelor de lucernă şi trifoi, pentru achiziţionarea de îngrăşăminte chimice (azot, fosfor şi potasiu), în scopul sporirii fertilităţii solului şi producţiei vegetale, precum şi pentru efectuarea lucrărilor de amendare a solului.

(4) Sprijinul direct este în valoare de 100 lei/ha pajişte şi se acordă în limita suprafeţei de pajişti de până la 100 ha inclusiv.

(5) Beneficiarii sprijinului direct sunt producătorii agricoli care deţin suprafeţe de pajişti în zona montană delimitată conform Ordinului ministrului agriculturii, pădurilor şi dezvoltării rurale şi al ministrului administraţiei şi internelor nr.328/321/2004 pentru aprobarea delimitării municipiilor, oraşelor şi comunelor din zona montană, cu modificările ulterioare.
	1. La articolul 1, alineatul (3) va avea următorul cuprins:

 „(3) Sprijinul direct se acordă producătorilor agricoli prevăzuţi la alin.(2) sub formă de bonuri valorice, al căror model este prevăzut în anexa nr.1, care se utilizează pentru achiziţionarea de seminţe certificate de leguminoase şi graminee perene, cu excepţia seminţelor de lucernă şi trifoi, pentru achiziţionarea de îngrăşăminte chimice, în scopul sporirii fertilităţii solului şi producţiei vegetale, precum şi pentru efectuarea lucrărilor de amendare a solului.”


	1. La articolul 1, alineatele (1), (2) şi (3) vor avea următorul cuprins:
„(1) Producătorii agricoli din zona montană care deţin suprafeţe de pajişti beneficiază, în anul 2006 şi 2007, de sprijin direct al statului, denumit în continuare sprijin direct, de la bugetul de stat, prin bugetul Ministerul Agriculturii, Pădurilor şi Dezvoltării Rurale, în limita sumei de 50.000 mii lei, în cadrul programului „Dezvoltarea durabilă a sectorului vegetal, a sectorului zootehnic şi piscicol, precum şi alte programe pe care Ministerul Agriculturii, Pădurilor şi Dezvoltării Rurale trebuie să le pună în aplicare.”

2) Beneficiarii sprijinului direct sunt persoane fizice, persoane juridice, asociaţii ale crescătorilor de cabaline, bovine, ovine şi caprine sau asociaţii composesorale, constituite conform legislaţiei în vigoare, care deţin în proprietate/arendă/concesiune suprafeţe de pajişti în zona montană, în vederea asigurării bazei furajere pentru animalele din speciile cabaline, bovine, ovine şi caprine.

(3) Sprijinul direct se acordă producătorilor agricoli prevăzuţi la alin.(2) sub formă de bonuri valorice, al căror model este prevăzut în anexa nr.1, care se utilizează pentru achiziţionarea de seminţe certificate de leguminoase şi graminee, cu excepţia seminţelor de lucernă, pentru achiziţionarea de îngrăşăminte chimice, în scopul sporirii fertilităţii solului şi producţiei vegetale, precum şi pentru efectuarea lucrărilor de amendare a solului.

Alin. (4) – Nemodificat

Alin. (5) - Nemodificat

Deputat: Ioan Stan – PSD

Deputat: Ioan Munteanu – PSD

Deputat: Vasile Mocanu – PSD

Deputat: Valeriu Tabără - PSD
	Pentru a putea accesa în totalitate sprijinul financiar.
Pentru a cuprinde toate asociaţiile de creştere a animalelor.

Din punct de vedere tehnic,

pentru corectitudinea redactării

	5.
	Art.2. – Bonurile valorice se vor completa de către persoanele desemnate din cadrul sucursalelor judeţene şi a municipiului Bucureşti ale Agenţiei de Plăţi şi Intervenţie pentru Agricultură, după caz, denumită în continuare Agenţie, în prezenţa beneficiarului.
	Nemodificat
	Nemodificat
	

	6.
	Art.3. – În sensul prezentei ordonanţe, pajiştea reprezintă suprafaţa de teren acoperită cu vegetaţie ierboasă, alcătuită în cea mai mare parte din plante perene ce aparţin diferitelor familii botanice, a căror producţie este utilizată în alimentaţia animalelor, prin păşunat şi/sau cosit.
	Nemodificat
	Nemodificat
	

	7.
	Art.4. – Producătorii agricoli pot beneficia o singură dată de acordarea sprijinului direct şi trebuie să îndeplinească următoarele condiţii de eligibilitate:
1. Persoanele fizice:

a) să facă dovada deţinerii în proprietate/arendă/concesiune a unei suprafeţe de minimum 1 ha de pajişti;

b) să asigure o încărcătură minimă de 1,0 unităţi vită mare (UVM)/ha pajişte.

2. Persoanele juridice şi/sau asociaţiile de crescători de bovine, ovine şi caprine şi/sau asociaţiile composesorale de pajişti:

a) să facă dovada deţinerii în proprietate/arendă/concesiune a unei suprafeţe de minimum 30 ha de pajişti;

b) să asigure o încărcătură minimă de 1,0 UVM/ha pajişte.
3. Pot obţine sprijin direct numai producătorii agricoli, crescători de bovine, ovine şi caprine, care nu înregistrează datorii restante către bugetul de stat ori bugetul local.
	Nemodificat
	2. Punctele 2 şi 3 ale articolului 4 vor avea următorul cuprins:
Partea introductivă – nemodificată
Pct.1 – Nemodificat

2. Persoanele juridice şi/sau asociaţiile de crescători de cabaline, bovine, ovine şi caprine şi/sau asociaţiile composesorale de pajişti:
a) să facă dovada deţinerii în proprietate/arendă/concesiune a unei suprafeţe de minimum 10 ha de pajişti;

Lit.b) – Nemodificată

3. Pot obţine sprijin direct numai producătorii agricoli, crescători de cabaline, bovine, ovine şi caprine, care nu înregistrează datorii restante către bugetul de stat ori bugetul local.
Deputat: Ioan Munteanu – PSD

Deputat: Atilla Kelemen – UDMR

Deputat: Ioan Stan – PSD

Deputat: Viorel Pupeză – PSD

Deputat: Vasile Mocanu - PSD
	Un număr suficient de mare de persoane juridice din zona montană să beneficieze de acest sprijin guvernamental.



	8.
	Art.5. – (1) Sprijinul direct se acordă beneficiarilor prevăzuţi la art.1 alin.(2), pe baza cererii-tip al cărei model se stabileşte prin normele metodologice de aplicare a prezentei ordonanţe.
(2) Cererile solicitanţilor sprijinului direct sunt înregistrate de reprezentanţii teritoriali ai sucursalelor judeţene şi a municipiului Bucureşti ale Agenţiei, după caz, într-un Registru special pentru evidenţa beneficiarilor de sprijin direct pentru pajişti, şi se depun însoţite de următoarele documente:

a) copie de pe buletinul/cartea de identitate pentru persoanele fizice sau copie de pe certificatul de înmatriculare şi certificatul de înregistrare pentru persoanele juridice;

b) declaraţie pe propria răspundere că asigură încărcătura minimă de 1,0 UVM/ha pajişte, calculată conform coeficientului de transformare în UVM de 0,80 pentru bovine total şi de 0,15 pentru ovine/caprine total;

c) copie de pe actul de proprietate/concesionare/arendare a suprafeţei de pajişte pentru care se solicită sprijinul;

___________
d) copie de pe biletul de proprietate a animalelor, eliberat de consiliul local, în care se va menţiona numărul de animale deţinute de proprietar, înscrise în registrul agricol;
e) adeverinţă de la direcţiile generale ale finanţelor publice judeţene sau a municipiului Bucureşti, după caz, precum şi de la consiliile locale, din care să rezulte că nu au datorii restante către bugetul de stat ori bugetul local.

(3) Atribuirea bonurilor valorice se face în ordinea depunerii cererilor, în limita sumei totale de 50.000 mii lei până la utilizarea în întregime a fondului alocat fiecărui judeţ corespunzător suprafeţelor de pajişti pe care le deţine.
	Nemodificat
____________
	3. Alineatele (2) şi (3) ale articolului 5 vor avea următorul cuprins:
Alin. (1) – Nemodificat
Partea introductivă a alin.(2) – Nemodificată

Lit.a) – Nemodificată

Lit.b) – Nemodificată

 „c) copie de pe actul de proprietate/adeverinţă eliberată de primărie/ copie de pe actul de concesionare/arendare a suprafeţei de pajişte pentru care se solicită sprijinul;”

 „d) adeverinţa prevăzută la lit.c) va fi eliberată în conformitate cu evidenţele din registrul agricol şi va fi semnată de primarul şi de secretarul unităţii administrativ-teritoriale unde este situată suprafaţa de pajişte pentru care se solicită sprijin”;

 „e) adeverinţă eliberată de primărie, în care se va menţiona numărul de animale deţinute de proprietar, înscrise în Registrul agricol sau alte acte doveditoare din care să rezulte proprietatea asupra animalelor”;
Lit.f) – Nemodificată

 (3) Atribuirea bonurilor valorice se face în ordinea depunerii cererilor, în limita sumei totale de 50.000 mii lei alocată din bugetul Ministerului Agriculturii, Pădurilor şi Dezvoltării Rurale pentru anii 2006 şi 2007  până la utilizarea în întregime a fondului alocat fiecărui judeţ corespunzător suprafeţelor de pajişti pe care le deţine”.

Deputat:Atilla kelemen – UDMR
Deputat: Valeriu Tabără – PD

Deputat: Romică Andreica - PNL
	În zona de munte majoritatea  producătorilor agricoli nu deţin titlu de proprietate.

În zona de munte majoritatea  producătorilor agricoli nu deţin titlu de proprietate.

În zona de munte majoritatea producătorilor agricoli nu deţin titlu de proprietate.

Pentru corectitudinea redactării şi pentru corelare cu modificările anterioare

	9.
	Art.6. – (1) Persoanele desemnate din cadrul sucursalelor judeţene şi a municipiului Bucureşti ale Agenţiei, după caz, întocmesc Lista producătorilor agricoli care solicită sprijin direct, conform modelului prevăzut în anexa nr.2.
(2) Lista producătorilor agricoli care solicită sprijin direct se afişează la sediul primăriilor comunelor, oraşelor, municipiilor sau sectoarelor municipiului Bucureşti, în termen de 5 zile de la data depunerii cererilor pentru solicitarea sprijinului direct.

(3) producătorii agricoli, beneficiari ai sprijinului direct, care au fost omişi din lista producătorilor care au solicitat sprijin direct pot depune contestaţii la persoanele desemnate din cadrul sucursalelor judeţene şi a municipiului Bucureşti ale Agenţiei, după caz, în termen de 5 zile de la data afişării listei.

(4) Persoanele desemnate din cadrul sucursalelor judeţene şi a municipiului Bucureşti ale Agenţiei, după caz, soluţionează contestaţiile în termen de 5 zile de la data depunerii acestora şi dispun, după caz, întocmirea listelor suplimentare.
	Nemodificat
	Nemodificat
	

	10.
	Art.7. – Ministerul Agriculturii, Pădurilor şi Dezvoltării Rurale va achiziţiona bonurile valorice potrivit prevederilor legale privind achiziţiile publice.
(2) Fondurile necesare tipăririi bonurilor valorice, precum şi a formularelor specifice se asigură de la bugetul de stat prin bugetul Ministerului Agriculturii, Pădurilor şi Dezvoltării Rurale.

(3) Ministerul Agriculturii, Pădurilor şi Dezvoltării Rurale împuterniceşte sucursalele judeţene şi a municipiului Bucureşti ale Agenţiei să ridice bonurile valorice pe bază de proces-verbal de la furnizorul acestora.

(4) Agenţia, prin reprezentantul desemnat pentru localitatea respectivă, eliberează bonurile valorice pe baza listelor vizate de reprezentanţii sucursalelor judeţene şi a municipiului Bucureşti ale Agenţiei, după caz.

(5) Furnizorii de produse/lucrări care primesc bonuri valorice vor emite facturi cu menţiunea „Cu plata pe bază de bonuri valorice pentru producătorii agricoli”, incluzând şi taxa pe valoarea adăugată, şi le vor completa cu datele de identificare a bonului.

(6) În cazul în care valoarea facturii este mai mare decât valoarea bonului valoric, diferenţa va fi suportată de producătorii agricoli, iar pe factură furnizorii de produse/lucrări vor face menţiunea „Suma de ... lei, cu plata pe bază de bonuri valorice pentru producătorii agricoli, şi diferenţa de ... lei, cu plata în numerar”.

(7) Furnizorii de produse/lucrări prevăzuţi la alin.(5) depun la sucursalele judeţene şi a municipiului Bucureşti ale Agenţiei, după caz, pe raza teritorială a judeţului unde sunt înregistraţi beneficiarii prevăzuţi la art.1 alin.(2), Centralizatorul facturilor emise în baza bonurilor valorice, conform modelului prevăzut în anexa nr.3, împreună cu copia exemplarului 3 al facturilor emise şi bonurile valorice originale prevăzute în facturile emise.

(8) Reprezentanţii sucursalelor judeţene şi a municipiului Bucureşti ale Agenţiei, după caz, au obligaţia de a verifica autenticitatea bonurilor valorice aferente facturilor.

(9) Pe baza documentaţiei depuse de furnizorii de produse/lucrări prevăzuţi la alin.(5), sucursalele judeţene şi a municipiului Bucureşti ale Agenţiei, după caz, întocmesc următoarele situaţii:
a) Centralizatorul sumelor solicitate de furnizorii de produse/lucrări, conform modelului prevăzut în anexa nr.4;

b) Situaţia centralizatoare a sumelor ce se decontează pentru bonuri valorice, conform modelului prevăzut în anexa nr.5, pe care o transmit Agenţiei.

(10) Agenţia, în baza Situaţiei centralizatoare a sumelor ce se decontează pentru bonuri valorice, transmisă de sucursalele judeţene şi a municipiului Bucureşti ale Agenţiei, după caz, întocmeşte Situaţia centralizatoare a sumelor ce se decontează pentru bonuri valorice, conform modelului prevăzut în anexa nr.6, pe care o transmite Ministerului Agriculturii, Pădurilor şi Dezvoltării Rurale.

(11) Ministerul Agriculturii, Pădurilor şi Dezvoltării Rurale, în baza Situaţiei centralizatoare şi a sumelor ce se decontează pentru bonuri valorice, al cărei model este prevăzut în anexa nr.7, solicită Ministerului Finanţelor Publice deschiderea creditelor bugetare.

(12) După aprobarea de către Ministerul Finanţelor Publice a deschiderii creditelor bugetare, Ministerul Agriculturii, Pădurilor şi Dezvoltării Rurale alimentează conturile Agenţiei, pentru a dispune operativ de sumele de plată necesare decontării facturilor emise de furnizorii de produse/lucrări.

(13) Agenţia virează sumele solicitate de furnizorii de produse/lucrări prevăzuţi la alin.(5), conform centralizatoarelor sumelor  solicitate de furnizorii de produse/lucrări.

(14) Sucursalele judeţene şi a municipiului Bucureşti ale Agenţiei au obligaţia să păstreze timp de minimum 5 ani facturile decontate şi bonurile valorice depuse de furnizori, precum şi matca rămasă după distribuirea bonurilor valorice.

(15) Beneficiarii bonurilor valorice şi furnizorii de produse/lucrări care primesc bonuri valorice pentru plata acestora au obligaţia de a le păstra în stare perfectă; bonurile valorice deteriorate, a căror autenticitate nu poate fi dovedită, nu sunt valabile şi nu pot fi plătite.

(16) Bonurile valorice pentru achiziţionarea de produse/lucrări îşi pierd valabilitatea după data limită prevăzută în normele metodologice de aplicare a prezentei ordonanţe, devenind nule. 
	Nemodificat
	Nemodificat
	

	11.
	Art.8. – Bonurile valorice tipărite conform prevederilor Ordonanţei de urgenţă a Guvernului nr.20/2006 privind sprijinul direct al statului acordat producătorilor agricoli din sectorul vegetal în anul 2006, aprobată cu modificări şi completări prin Legea nr.264/2006, şi nedistribuite, existente în stoc la Agenţie, se pot folosi pentru acordarea sprijinului direct potrivit prevederilor prezentei ordonanţe. 
	Nemodificat
	Nemodificat
	

	12.
	Art.9. – Sucursalele judeţene şi a municipiului Bucureşti ale Agenţiei au obligaţia de a înregistra şi a monitoriza toţi beneficiarii sprijinului direct pentru suprafeţe de pajişti. 
	Nemodificat
	Nemodificat
	

	13.
	Art.10. – Data limită de depunere a documentaţiilor în vederea accesării sprijinului direct reglementat de prezenta ordonanţă este de 30 noiembrie 2006.

	Nemodificat
	4. Articolul 10 va avea următorul cuprins:
„Art.10 - Data limită de depunere a documentaţiilor în vederea accesării sprijinului direct reglementat de prezenta ordonanţă este de 30 aprilie 2007.”

Deputat:Atilla Kelemen – UDMR
Deputat: Valeriu Tabără – PD

Deputat:Dumitru Pardău – PNL

Deputat: Liviu Miroşeanu - PD
	Ca urmare a modificărilor de la art.1, alin.(1).

	14.
	Art.11. – (1) Următoarele fapte constituie contravenţii şi se sancţionează după cum urmează:
a) înstrăinarea, deteriorarea sau pierderea Registrului special pentru evidenţa beneficiarilor de sprijin direct pentru pajişti, cu amendă de la 10.000 lei la 30.000 lei;

b) încasarea sumelor de la bugetul de stat, în mod necuvenit, prin înscrierea sau atestarea de date ori de situaţii nereale pe documentele de decontare, cu amendă de la 10.000 lei la 30.00 lei, precum şi cu obligarea la restituirea sumelor încasate nejustificat, majorate potrivit indicelui de inflaţie.

(2) Sancţiunile prevăzute la alin.(1) se aplică şi persoanelor juridice.

(3) Constatarea contravenţiilor şi aplicarea sancţiunilor se fac de persoanele cu atribuţii de control împuternicite de Ministerul Agriculturii, Pădurilor şi Dezvoltării Rurale.

(4) Contravenientul poate achita pe loc sau în termen de 48 de ore de la data încheierii procesului-verbal de contravenţie ori, după caz, de la data comunicării acestuia jumătate din minimul amenzii, agentul constatator făcând menţiune despre această posibilitate în procesul-verbal.
	Nemodificat
	Nemodificat
	

	15.
	Art.12. – Dispoziţiile art.11 referitoare la contravenţii se completează cu prevederile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.
	Nemodificat
	Nemodificat
	

	16.
	Art.13. – Persoanele împuternicite de Ministerul Agriculturii, Pădurilor şi Dezvoltării Rurale verifică permanent modul de acordare şi utilizare a sumelor alocate potrivit prezentei ordonanţe.
	Nemodificat

	Nemodificat
	

	17.
	Art.14. – Normele metodologice privind condiţiile de acordare a sprijinului direct pentru culturile care se înfiinţează şi/sau se exploatează în anul 2006 se aprobă prin ordin al ministrului agriculturii, pădurilor şi dezvoltării rurale.
	Nemodificat
	5. Articolul 14 va avea următorul cuprins:
„Art.14. – Normele metodologice privind condiţiile de acordare a sprijinului direct pentru culturile care se înfiinţează şi/sau se exploatează în anul 2006 şi 2007 se aprobă prin ordin al ministrului agriculturii, pădurilor şi dezvoltării rurale.”

Deputat:Atilla Kelemen – UDMR
Deputat: Ionel Palăr – PNL

Deputat: Valeriu Tabără – PD

Deputat: Adrian Semcu – PNL


	Ca urmare a modificărilor de la art.1, alin.(1).

	18.
	Art.15. – Anexele nr.1 – 7 fac parte integrantă din prezenta ordonanţă.


	Nemodificat
	Nemodificat
	

	19.
	Art.16. – Prezenta ordonanţă intră în vigoare la 3 zile de la data publicării în Monitorul Oficial al României, Partea I.
	Nemodificat
	Nemodificat
	

	20.
	
	9. Anexele 2, 3 şi 4 vor avea următorul cuprins: - Anexate
	Nemodificat
	


II. Amendamente respinse

În urma dezbaterii, Comisia a respins următoarele amendamente: 
	Nr. crt.
	Text iniţial

	Amendamentul propus şi autorul acestuia
	Motivare
	Camera decizională

	0
	1
	2
	3
	4

	1.
	Art.1. – (1) Producătorii agricoli din zona montană care deţin suprafeţe de pajişti beneficiază, în anul 2006, de sprijin direct al statului, denumit în continuare sprijin direct, de la bugetul de stat, prin bugetul Ministerul Agriculturii, Pădurilor şi Dezvoltării Rurale, în limita sumei de 50.000 mii lei, în cadrul programului „Dezvoltarea durabilă a sectorului vegetal, a sectorului zootehnic şi piscicol, precum şi alte programe pe care Ministerul Agriculturii, Pădurilor şi Dezvoltării Rurale trebuie să le pună în aplicare”.


	Art.1. – (1) Producătorii agricoli din zona montană care deţin suprafeţe de pajişti beneficiază, în anul 2006, de sprijin direct al statului, denumit în continuare sprijin direct, de la bugetul de stat, prin bugetul Ministerul Agriculturii, Pădurilor şi Dezvoltării Rurale, în limita sumei de 75.000 mii lei, în cadrul programului „Dezvoltarea durabilă a sectorului vegetal, a sectorului zootehnic şi piscicol, precum şi alte programe pe care Ministerul Agriculturii, Pădurilor şi Dezvoltării Rurale trebuie să le pună în aplicare.”
Deputat: Ioan Munteanu – PSD

Deputat: Vasile Mocanu – PSD

Deputat: Ioan Stan  - PSD

Deputat: Ion Dumitru – PSD

Deputat: Liviu Timar - PSD
	1. Pentru a nu crea discriminare între producătorii agricoli din zona montană şi cei din zona de câmpie şi deal.

2. Propunerea nu respectă prevederea cuprinsă la art.15 din legea 500/2002.
	Camera Deputaţilor

	2.
	Art. 1 - (4) Sprijinul direct este în valoare de 100 lei/ha pajişte şi se acordă în limita suprafeţei de pajişti de până la 100 ha inclusiv.


	Art. 1 - (4) Sprijinul direct este în valoare de 150 lei/ha pajişte.

Deputat: Ioan Munteanu – PSD

Deputat: Vasile Mocanu – PSD

Deputat: Ioan Stan  - PSD

Deputat: Ion Dumitru – PSD

Deputat: Liviu Timar - PSD
	1. Pentru a nu crea discriminare între producătorii agricoli din zona montană şi cei din zona de câmpie şi deal şi de a nu limita suprafaţa pentru care se acordă sprijin.

2. Producătorii care au suprafeţe de pajişti de peste 100 ha dispun şi de posibilităţi materiale.
	Camera Deputaţilor


Comisia a propus aprobarea proiectului cu 16 voturi pentru, 9 voturi împotrivă şi 0 abţineri.
      PREŞEDINTE,



                 


                SECRETAR,

                             Dr. Atilla KELEMEN

 


                                            Vasile MOCANU 
Intocmit, Consilier, Dr. Anton PĂŞTINARU
                Expert Adrian GOŢA

